b'\n_START_ARTICLE_\nSl\xc3\xb8rt\xc3\xa5ken\n_START_PARAGRAPH_\nSl\xc3\xb8rt\xc3\xa5ken (katalogisert NGC 6960) er en supernovarest som ligger ca. 1\xc2\xa0500 lys\xc3\xa5r unna jorden i stjernebildet Svanen. Sl\xc3\xb8rt\xc3\xa5ken spenner over 3 grader p\xc3\xa5 himmelen sett fr\xc3\xa5 jorden; noe som tilsvarer rundt seks fullm\xc3\xa5ner._NEWLINE_Estimat g\xc3\xa5r ut p\xc3\xa5 at supernovaeksplosjonen som skapte Sl\xc3\xb8rt\xc3\xa5ken skjedde for 5 til 10\xc2\xa0000\xc2\xa0\xc3\xa5r siden. Restene fra denne eksplosjonen ekspanderer utover med en fart p\xc3\xa5 600\xc2\xa0000\xc2\xa0kilometer i timen og kolliderer med omgivelsene. Energien som da blir frigjort f\xc3\xa5r gass til \xc3\xa5 gl\xc3\xb8de, og dette kan ses som Sl\xc3\xb8rt\xc3\xa5ken.'